text: Væltet lastbil med kød skaber trafikale problemer
  06 juni 2016 kl. 15.51
  Svingninger i kød væltede en lastvogn i Esbjerg.
  Mandag morgen klokken 8.35 fik Syd- og Sønderjyllands Politi anmeldelse om en væltet lastbil i rundkørslen Taurusvej/Estrupvej i Esbjerg.
  Det drejer sig en polsk lastbil med kød i en køletrailer.
  Det er formentlig svingningerne i kødet, der har væltet lastbilen.
  
  Local Eyes var på stedet. Du kan se mere video på localeyes.dk.
  - Kødet hænger i kroge fra loftet. Det er formentlig svingningerne i kødet, der har væltet lastbilen, da den drejer rundt i rundkørslen. Det har vi oplevet før, siger vagtchef ved Syd- og Sønderjyllands Politi, Erik Lindholdt, til TV SYD.
  Den væltede lastbil skabte store trafikale problemer.
  - Vi var nødt til at lukke rundkørslen for at rydde op, uddyber vagtchefen.
  Gammelby Ringvej blev også spærret af fra Darumvej i retning mod Tjæreborgvej.
  Først klokken 16.29 blev der igen åbnet for al trafik.
  Så er der ryddet op efter den væltede lastbil i Esbjerg og Gammelby Ringvej igen åben for færdsel. Tak for din tålmodighed. #politidk
  
  Pga. væltet lastvogn i Esbjerg, er Gammelby Ringvej spærret af fra Darumvej i retning mod Tjæreborgvej. Vagtchefen. #politidk
  
  